DAF XF

DAF XF je séria nákladných vozidiel určená pre dlhé trasy, ktorá je vyrábaná spoločnosťou DAF. Dnes sa vyrába druhá generácia vozidiel XF. Verzie s pravostranným riadením sa vyrábajú v závode Leyland Trucks vo Veľkej Británii.

 DAF 95 XF 
Po prvýkrát vozidlo tejto série predstavené v roku 1997 a získal titul Truck of the Year 1997. Používal novo vyvinutý 6-valcový motor s objemom 12,6 l s turbodúchadlom s medzichladičom. V palivovom systéme bolo použité mechanicky ovládané palivové čerpadlo, bez elektronickej kontroly. Okrem toho motor spĺňal emisnú normu Euro 2. V septembri 1999 boli modernizované motory a tým bola splnená emisná norma Euro 3 podporená palivovým systémom PDL. Bol podobný vstrekovaču a montoval sa do každého valca zvlášť v kombinácii s vysokým tlakom vstrekovania paliva (až 1500 bar). Telo motorov sa vyrábalo z liatiny CGI, ktorá zabezpečovala väčšiu tuhosť oproti liatinovej konštrukcii. Rad motorov mal výkony 340, 381, 430, 480 a 530 koní. Systém PDL umožnil zachovanie existujúcich konštrukcii kabín bez toho, aby sa zvýšil motorový tunel, čo je potrebné pre vstrekovaciu jednotku. Kabíny sa vyrábali a dodnes sa vyrábajú v troch verziách: Comfort Cab – spacia kabína s nízkou strechou a jedným lôžkom, Space Cab – spacia kabína so zvýšenou strechou a jedným alebo dvoma lôžkami, a vrchol ponuky Super Space Cab – spacia kabína s vysokou strechou a dvoma lôžkami. V roku 2002 modelová rada 95 XF prešla modernizáciou, ktorá zasiahla svetlomety, mriežku chladiča, vzduchové deflektory. Modelová rada po facelifte dostala nové označenie ako XF 95.

 DAF XF 95 
DAF XF 95 bol vytvorený ako sedlový ťahač s podvozkami s konfiguráciou 4x2 a 6x2. Podvozky sa vyrábali v dvoch verziách M (Medium-Duty) s výškou  a H (Heavy-Duty) s výškou 260 alebo . Tento model má vpredu parabolické listové pružiny a vzduchové odpruženie skladajúce sa zo štyroch vzduchových mechov na zadnej náprave. Počas veľtrhu v Amsterdame v októbri 2005 bol predstavený nástupca XF 95 pod názvom XF 105.

 DAF XF 105 
V roku 2006 nastúpil do výroby a nahradil tak sériu XF 95. Tento model získal titul Truck of the Year 2007. XF 105 má modernejšiu kabínu a viac ekonomické a ekologické motory PACCAR MX. Motory majú objem 12,9 l a výkony 408, 462, 510 a 560 koní. Pomocou systému selektívnej katalytickej redukcie SCR spĺňajú motory emisné normy Euro 4 a Euro 5. Podobne ako predchádzajúce motory majú 4 ventily na valec prepĺňanie turbodúchadlom s medzichladičom stlačeného vzduchu. V motoroch sa používajú vstrekovače PDL, ktoré majú zvýšený tlak z 1500 na 2000 bar. Vďaka tomu vo výfukovom systéme nie je potrebný filter pevných častíc. Životnosť motora sa odhaduje na 1,6 milióna kilometrov. Štandardne sa montuje 16-stupňová manuálna prevodovka, a voliteľná je automatická prevodovka AS Tronic.
Na jeseň 2006 bol predstavený spoločne s existujúcimi pohonmi aj verzie 6x4, 8x2 a 8x4. Posledný menovaný je ťahač s pohonom 8x4 (FTM) s tromi zadnými nápravami, z ktorých prvá má riaditeľné kolesá a dve posledné sú hnané nápravy. Tento ťahač sa používa na prepravu veľmi ťažkých zariadení a nadrozmerných nákladov.

 Usporiadanie náprav a pohonov 
 FT (4x2) – predná riadená náprava, zadná hnaná náprava
 FTG (6x2) – predná riadená náprava, vodiaca prvá zadná náprava a hnaná posledná náprava
 FTP (6x2) – predná riadená náprava, nehnaná prvá zadná náprava a hnaná posledná náprava
 FAN (6x2) – predná riadená náprava, prvá zadná hnaná náprava a druhá zadná riadená vlečná náprava
 FAR (6x2) – predná riadená náprava, prvá zadná hnaná náprava a druhá zadná nehnaná náprava s jednomontážou
 FAS (6x2) – predná riadená náprava, prvá zadná hnaná náprava a druhá zadná nehnaná náprava s dvojmontážou
 FTT (6x4) – predná riadená náprava, zadné hnané tandemové nápravy
 FTC (8x2) – dve predné riadené nápravy, prvá zadná hnaná náprava a druhá zadná nehnaná náprava s dvojmontážou
 FAX (8x2) – dve predné riadené nápravy, prvá zadná hnaná náprava a druhá zadná riadená vlečná náprava
 FAD (8x4) – dve predné riadené nápravy, zadné hnané tandemové nápravy
 FAK (8x2) – predná riadená náprava, riadená vodiaca prvá zadná náprava, hnaná zadná náprava a nehnaná zadná vlečná náprava s dvojmontážou
 FTM (8x4) – Predná riadená náprava, riadená vodiaca prvá zadná náprava, zadné hnané tandemové nápravy

 Galéria 

 Referencie 

 Iné projekty 

 Externé odkazy 
 CT-Finland | DAF - XF-séria 
 DAF XF105 (anglicky)

Kategória:Automobily DAF Trucks
Kategória:Nákladné automobily